Spansk filosofi
Spansk filosofi er den filosofiske tradition for befolkningen i de territorier, der udgør den moderne nation Spanien og dens borgere i udlandet. Den spanske filosofi hører til den vestlige filosofi og er tæt forbundet med latinamerikansk filosofi. Den spanske filosofi er mangfoldig og har været præget af kulturelle påvirkninger udefra.

Historie 
Den spanske nation opstår først i nyere tid, men der har været filosofi i området siden antikken. I oldtiden var den påvirket af kulturen i det romerske kejserrige. I middelalderen var filosofien under betydelig indflydelse fra islam, og her fandtes vigtige filosoffer som Ibn Hazm, Averroes, Ibn Gabirol, Yehuda Ha-Levi og Maimonides. Averroës var en islamisk filosof, der var inspireret af Aristoteles. Han var læge i det 12. århundrede og har også haft en vigtig betydning for medicinens udvikling.

Da den spanske nation opstod efter middelalderen, blev filosofien kraftigt påvirket af kristendommen. Den spanske filosofi ændrede dog karakter i den moderne tidsalder, hvor filosoffer som Miguel de Unamuno og Xavier Zubir blev vigtige. Kendt fra begyndelsen af det 20. århundrede er især José Ortega y Gasset, der var en spansk filosof, sociolog og essayist. Han byggede videre på Georg Wilhelm Friedrich Hegel, Friedrich Nietzsche og Wilhelm Dilthey. I den forbindelse skrev han det kulturfilosofiske værk Menneskets fordrivelse fra kunsten (orig. La deshumanización del arte, 1925), der blev oversat til dansk af Ole Sarvig i 1945. Efter borgerkrigen måtte filosofferne José Ferrater Mora, José Gaos, María Zambrano, Joaquín Xirau og Juan David García Bacca drage i eksil. Senere blev Fernando Savater en vigtig spansk filosof. Han har oversat Diderot, Voltaire og Bataille fra fransk til spansk og desuden udgivet over 30 egne bogværker, bl.a. om Nietzsche, anarkisme, malerkunst og barndom. Flere af hans bøger er oversat til dansk.

Litteratur

Litteratur på dansk 

 Bundgaard, Ana (2002). José Ortega y Gasset. En spansk filosof. In ‘Kunst og Filosofi’ (s. 72-92). Det Kongelige Danske Kunstakademi.
 Gasset, Ortega (1997): Menneskets fordrivelse fra kunsten, Gyldendal. .
 Gasset, Ortega (1968): Synspunktet i kunsten: et essay af José Ortega y Gasset fulgt af en række betragtninger af Ejler Bille , Brøndum
 Gasset, Ortega (1964): Massernes oprør, Gyldendals Uglebøger
 Gasset, Ortega (1950): Essays, Hasselbalch
 Melchiorsen, Else (1992): Den nødvendige unødvendighed. Om sportens betydning i José Ortega y Gassets filosofi. Idrætshistorisk Årbog
 Savater, Fernando (1993): Tanker fra en kannibal. Forum
 Savater, Fernando (1994): Den politiske brødrister. Forum
 Savater, Fernando (1999): Mod til at opdrage. Gyldendal

Litteratur på engelsk og svensk 

 Enkvist, Inger (2006): Spanska tänkare under 1900-talet. En introduktion. Thales
 Hasselhoff, Görge K. &, Otfried Fraisse (2004): Moses Maimonides (1138-1204) - His Religious, Scientific, and Philosophical Wirkungsgeschichte in Different Cultural Contexts. Ergon-Verlag, Würzburg.
 Johnson, Roberta (2015). Crossfire: Philosophy and the Novel in Spain, 1900-1934. University Press of Kentucky
 Mora, José Ferrater (1951): Is There a Spanish Philosophy? Hispanic Review, vol. 19, no. 1, University of Pennsylvania Press
 Mora, José Ferrater (2012). Three Spanish Philosophers: Unamuno, Ortega, Ferrater Mora. SUNY Press
 Welch, John R. (2010): Other Voices: Readings in Spanish Philosophy. University of Notre Dame Press

Noter 

Vesterlandsk filosofi